ZAPISNIK
12. sjednice Vijeća Mjesnog odbora „Hrvatski narodni vladari”
održane u petak 27. svibnja 2022. u 18.00 sati u prostorijama Mjesnog odbora „Hrvatski narodni vladari”, Trg hrvatskih velikana 2/1

Nazočne članice Vijeća Mjesnog odbora „Hrvatski narodni vladari”: Vanja Mladineo, Anja Pletikosa i Tamara Bjažić Klarin.

Predsjednica Vijeća Anja Pletikosa pozdravlja sve nazočne i konstatira da je na sjednici prisutna većina članica Vijeća, čime su stečeni uvjeti za raspravu. 

Predsjednica Vijeća daje na raspravu zapisnik s 11. sjednice održane 25. travnja 2022. godine.
Vijeće bez rasprave jednoglasno prihvaća zapisnik.

Predsjednica Vijeća otvara raspravu o predloženom dnevnom redu 12. sjednice.

Prijedlog dnevnog reda:
DNEVNI RED:

1. Plan komunalnih aktivnosti - pregled stanja
2. Izvještaj predsjednice o radu u proteklom mjesecu
3. Zadaci za sljedeći mjesec
4. Kulturni događaji u Donjem gradu
5. Razno

Prisutne članice Vijeća Mjesnog odbora „Hrvatski narodni vladari” nakon rasprave jednoglasno usvajaju predloženi dnevni red.


1. Plan komunalnih aktivnosti - pregled stanja

S obzirom na to da Stručna služba Gradskog ureda za mjesnu samoupravu, civilnu zaštitu i sigurnost na upit o izvještaju predsjednice Vijeća Mjesnog odbora nije reagirala, ova točka dnevnoga reda nije mogla biti raspravljena na ovoj sjednici. Vijećnice su odlučile da će se na uvidu u izvještaj inzistirati te da će točku ponoviti na idućoj sjednici.
2. Izvještaj predsjednice o radu u proteklom mjesecu
Potpredsjednica Vanja Mladineo prošloga je mjeseca mijenjala predsjednicu Vijeća Mjesnog odbora te sudjelovala na koordinaciji predsjednika i potpredsjednika Donjega grada te na sastanku s predstavnicima gradskih tvrtki. Ukratko je obavijestila prisutne o tome kako stvari funkcioniraju te na koji način se pristupa i komunicira s određenom podružnicom zaduženom za funkcioniranje grada. Također je bilo riječi o pitanju odvoza otpada u Donjem gradu koji će se zbog svoje specifične situacije i konfiguracije promijeniti tek s izgradnjom podzemnih spremnika, za što su predložene lokacije na području MO-a na Trgu žrtava fašizma - ukoliko je to moguće. Predsjednica je izvijestila o tome da su u Iblerovom prolazu postavljene klupice, čime je dio Plana komunalnih aktivnosti realiziran. Vijećnica Tamara Bjažić Klarin ukazala je na uređivanje travnjaka na uglu Račkoga i Đorđićeve, ispred Privredne banke, što je također bio dio Plana komunalnih aktivnosti za 2022. Predsjednica je također izvijestila o uspješnoj komunikaciji sa ZET-om koji radi na smanjivanju trešnje i buke koje izazivaju tramvaji na akutnim mjestima. Tako je sanirano skretanje iz Račkoga na Trg žrtava fašizma - što je iskomunicirano u suradnji sa stanarima s Račkoga 12, te je u planu na isti način tretirati ulazak iz Jurišićeve u Draškovićevu i na Trg hrvatskih velikana. Osim toga, osvježena je i prometna signalizacija na prometnicama.
3. Zadaci za sljedeći mjesec
Vijećnice su zaključile da zasad njihove aktivnosti teku neometano i da se stvari odvijaju u dobrom smjeru. Zabrinjava ih međutim daljnje bujanje terasa koje djeluju nelegalno te zapuštenost nekih travnatih prostora, na što će se nastojati utjecati u narednom mjesecu. Usto, kontaktirat će se Zagrebparking kako bi se bolje označila parkirna mjesta na tlu te će se predsjedniku Vijeća Gradske četvrti Robertu Faberu poslati prijedlozi prenamjene rezerviranih parkirnih mjesta. Naposljetku, u idućem mjesecu ide se s finalizacijom komunikacije prema građanima. Program senzibilizacije oko hortikularnog uređenja prostora oko Meštrovićeva paviljona kreće najesen, čime se bavi Tamara Bjažić Klarin

4. Kulturni događaji u Donjeg gradu
Predsjednica je pozvala vijećnice na obilježavanje Dana Grada Zagreba na Krešimirovom trgu.

Sjednica je završila u 18:45.
Zapisnik vodila Anja Pletikosa


KLASA: 024-08/22-003/1107
URBROJ: 251-13-11-1-22-1
Zagreb, 27. svibnja 2022.

